বিভূতির হাতে খড়ি দিয়ে পাঠ শুরু হয় – হুগলি জেলার শা’ গঞ্জ কেওটায় প্রসন্নণচরণ মোদকের পাঠশালায়। বারাকপুর থেকে বিভূতিদের পরিবারটি তখন তাদের এক আত্মীয় বাড়ির কাছে কেওটায় বাসা করেছিলেন। কেওটায় প্রথম কথকতার গান পরিবেশনের জন্য তার বাবা মহানন্দ গিয়েছিলেন। ওই সূত্রেই পরিবারটিকে নিয়ে তিনি বাসা করেছিলেন। ওখানে বিভূতির ছোটভাই ইন্দুভূষণ মারা যান হুপিংকাশিতে। ছোট বোন জাহ্নবীর জন্ম ওখানেই। কিছুকাল পর বিভূতিভূষণের পরিবার আবার ফিরে আসে বারাকপুরে। এখানে এসে প্রথমে পড়তে যায় হরিমোহন রায়ের পাঠশালায়। এখানে বিভূতি বেশিদিন পড়তে পারেননি গুরুর নগদ পাওনা দিতে না পারায়। বাবা মহানন্দ কথকতার গান গাওয়ার জন্য বেশ কিছুদিন ভিন গাঁয়ে ছিলেন।